Сълаж
Сълаж e окръг в област Трансилвания, в северозападната част на Румъния, с административен център град Залъу (с население 71 580 души).

География 
Граничи с окръзите Бихор на запад, с Марамуреш и Сату Маре на север и Клуж на юг и изток.

Окръгът заема площ от 3864 km2. Заема територията между планината Апусени и Източните Карпати, известна като долината на р. Сомеш.

През 2002 г. в окръг Сълаж живеят 248 015 души, а гъстотата на населението е 64 жит./ km2. Основната част от населението са румънци, а 23,07% от населението са унгарци.

В окръг Сълаж има 4 града:
 Залъу
 Чеху Силванией
 Жибоу
 Шимлеу Силванией

Икономика 
Развити са най-вече:
 машиностроене и автомобилостроене;
 текстилна промишленост;
 хранително-вкусова промишленост;
 дървопреработка, мебелостроене, производство на хартия.

Туризъм 
Сред най-посещаваните туристически обекти са:
 музеите в гр. Залъу и Шимлеу Силванией;
 дървените църкви във Филду де Сус, Синмихаю Алмасулуи, Байка, Рачиш.
 замъците в Жибоу и Шимлеу Силванией

Външни препратки 
 Окръжен съвет Сълаж (на румънски) с карта